Борис Младенов-Young
Съчувствам аз на днешните младежи…

chitanka.info

Съчувствам аз на днешните младежи!

Достигнали до пубертет едва,

започват секс, наивни и невежи,

преди да са познали любовта.

Те първа брачна нощ с милувки сладки

не ще изпитат нивга в този свят;

ни трепети, вълнения, догадки

пред тайнството на акта непознат.

След сватбения пир нетърпеливо

не ще се впуснат в брачното легло.

Душите, чрез плътта, в блаженство диво

не ще се слеят с обич във едно.

И няма да изпитат красотата

на любовта възвишена и свята.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.